Karsinan oljilla
On pimeä ja synkkä karsina
 ja ruutuun maalattuhun päivyt luo
 vain turhaan sätehensä. Nurkassa
 on pehkukasa, kurja vuode tuo.

 Kun kaihoin ruudun maaliin katselin,
 niin kuluneen näin pienen pilkun pois.
 Kas, siitä tähti tuikki kirkkahin,
 kuin mulle vilkutellut silmää ois.

 Eloa tähdessäkö tuossa? Lie
 inehmon heimoa sen asujat?
 Iloa, murhettako heidän tie
 ja oisko siellä samoin vankilat?